Mênggah atur kula ing nginggil punika, mugi tinêbihna ing panyana-nyana, yèn ta sasampunipun inggahing sêsêbutanipun para warèng dalêm wau dhumawuh, lajêng badhe kangge sêsongaran, utawi tindak adigung adiguna, punika tumrap kula piyambak babar pisan botên kula impi-impi, dêstun malah sagêda anjalari indhaking sêtyatuhu tuwin sumungkêmipun dhatêng karaton tuwin nagari dalêm Surakarta, botên langkung rintên kalayan dalu kula amung tansah kêkadar, mugi-mugi idham-idhaman kita wau tumuntêna dhumawuh.